Здравейте! Въпросът ми е във връзка с паричното обезщетение за бременност и раждане. Съпругът ми е дългосрочно командирован в дипломатическа служба. Като негова съпруга през последните две години не съм трудово заета и съм самоосигуряващо се лице. За този период съм внасяла редовно осигуровки, но не съм осигурена по фонд Общо заболяване и майчинство.  

Ще мога ли да получавам парично обезщетение за раждане, ако сега започна да внасям осигуровките по този фонд? За какъв период от време трябва да бъдат внасяни преди настъпването на майчинството? Възможно ли е да се внесат със задна дата за даден период от време, ако това се налага?  

Благодаря предварително за отговора! 




Плащане на осигуровки по фонд Общо заболяване и майчинство
==========================================================

 

В Кодекса за социално осигуряване не е предвидена подобна правна възможност за сумарно внасяне на въпросните осигурителни вноски. Паричното обезщетение се изчислява въз основа на период от 24 месеца, предхождащи месеца на началото на отпуска поради бременност и раждане, когато се касае за самоосигуряващи се лица.


Поздрави,  

адв. Николина Митова  

тел. 0898 303092




Здравейте, г-жо Гиздева, 


Дневното парично обезщетение при бременност и раждане се определя в размер 90 на сто от внесени осигурителни вноски за общо заболяване и майчинство за периода от 24 календарни месеца, предхождащи месеца на началото на отпуска поради бременност и раждане.  

За придобиване право на парични обезщетения при бременност и раждане, е необходимо да са изпълнени следните условия:


 – към началото на отпуска лицата да са осигурени за общо заболяване и майчинство;  

 – да имат най-малко 12 месеца осигурителен стаж като осигурени за общо заболяване и майчинство. Дванадесетмесечният осигурителен стаж може да е прекъснат или непрекъснат и не е задължително да е положен непосредствено преди излизането в отпуск за бременност и раждане.


Поздрави,  

адв. Николина Митова  

тел. 0898 303092


